唔知大家仲記唔記得，究竟提供咗啲乜嘢手機許可權俾WhatsApp呢？其實都幾多㗎，包括錄音、影相、拍片、讀取檔案、讀取WhatsApp收發嘅加密訊息等等。雖然中招後唔會成部手機俾駭客騎劫，但已經可以偷走好多嘢。越南網路安全專家Pham Hong Nhat早前發現，Android版WhatsApp存在double free memory漏洞，正確嚟講，應該係WhatsApp採用嘅一個開源GIF圖檔解釋庫應用程式存有漏洞。呢個重複釋放同一段記憶體嘅漏洞，可以俾駭客用嚟遙距執行程式碼，透過WhatsApp許可權去讀取記憶卡上嘅資訊及訊息。